proxectonos/corpus_dominio_legal_administrativo_tmp huggingface dataset:
RESOLUCIÓN do 26 de novembro de 2007 pola que se fai público o resultado do proceso de concesión das subvencións aos proxectos dinamizadores das áreas rurais de Galicia, convocadas por Resolución do 23 de marzo 2007.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 18/12/2007

Por Resolución do 16 de novembro de 2007, o director xeral de Agader resolveu conceder as subvencións aos proxectos dinamizadores das áreas rurais de Galicia, convocadas por Resolución do 23 de marzo de 2007.
Para o financiamento das subvencións estaba prevista unha dotación inicial de 3.000.000 euros, que se incrementou con fondos Feader e da Administración xeral do Estado por resolución do director xeral de Agader do 29 de outubro de 2007, de xeito que a distribución por anualidades e partidas quedou como de seguido se indica:
Ver referencia pdf "24300D012P023.PDF"
O artigo 18 da Lei 38/2003, do 17 de novembro, xeral de subvencións, dispón que o órgano concedente publicará no diario oficial correspondente as subvencións concedidas. Así mesmo, prevese no punto 9.3 da convocatoria e no artigo 78.8º do texto refundido da Lei de réxime financeiro e orzamentario de Galicia.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
RESOLVO:
Facer público, no Diario Oficial de Galicia e na páxina web de Agader
http://agader.xunta.es
, o resultado do proceso de concesión das subvencións a proxectos dinamizadores das áreas rurais de Galicia para o período 2007-2008, convocadas por Resolución do 23 de marzo de 2007, de acordo co anexo que se xunta.
Santiago de Compostela, 26 de novembro de 2007.
Edelmiro López Iglesias
Director xeral da Axencia Galega
de Desenvolvemento Rural
Ver referencia pdf "24300D012P023.PDF"
CORRECCIÓN de erros.-Orde do 27 de novembro de 2007 pola que se regula o uso e xestión da reserva mariña de interese pesqueiro Os Miñarzos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/12/2007

Advertido un erro na Orde do 27 de novembro de 2007, publicada no DOG nº 236, do 7 de decembro, pola que se regula o uso e xestión da reserva mariña de interese pesqueiro Os Miñarzos, cómpre engadir o anexo I no que se recolle o modelo de solicitude ao que se fai referencia na epígrafe a) do artigo 3.1º da antedita orde.
Ver referencia pdf "24300D011P021.PDF"
ORDE do 10 de decembro de 2007 pola que se resolve a convocatoria de premios a recursos educativos para a sociedade da información para o profesorado de centros de ensino non universitario sostidos con fondos públicos para o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/2007

A Consellería de Educación e Ordenación Universitaria e a Consellería de Innovación e Industria, pola Orde conxunta do 8 de xuño de 2007 (DOG nº 121, do 25 de xuño), convocaron os premios a recursos educativos para a sociedade da información, para o profesorado de centros de ensino non universitario sostidos con fondos públicos para o curso 2007, e aprobaron as súas bases de concesión.
Segundo o disposto no artigo 7º da orde da convocatoria constituíuse a comisión de selección que, unha vez valorados os traballos presentados, levantou acta da proposta de concesión de premios con data do 13 de novembro de 2007, acta que elevou á conselleira de Educación e Ordenación Universitaria para a súa aprobación e publicación no Diario Oficial de Galicia.
En consecuencia, e atendendo á redistribución efectuada pola directora xeral de Ordenación e Innovación Educativa ao abeiro do disposto no artigo 3.2º da convocatoria, a Consellería de Educación e Ordenación Universitaria
DISPÓN:
Primeiro.-Concederlles os premios a recursos educativos para a sociedade da información para o profesorado de centros de ensino non universitario sostidos con fondos públicos para o ano 2007, aos traballos e cos importes que se relacionan no anexo a esta orde.
Segundo.-Contra esta resolución, que pon fin á vía administrativa, as persoas interesadas poderán interpor recurso potestativo de reposición perante a conselleira de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 10 de decembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "24300D009P019.PDF"
RESOLUCIÓN do 29 de novembro de 2007 pola que se adxudican as axudas para a mobilización, dinamización e sistematización da innovación convocadas pola Orde do 17 de setembro de 2007 (Diario Oficial de Galicia número 185, do 24 de setembro), modificada pola Orde do 6 de novembro de 2007 (Diario Oficial de Galicia número 220, do 14 de novembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 18/12/2007

Por orde da Consellería de Innovación e Industria do 17 de setembro de 2007 (DOG nº 185, do 24 de setembro), modificada pola Orde do 6 de novembro de 2007 (DOG nº 220, do 14 de novembro) convocáronse as axudas para o ano 2007 para a mobilización, dinamización e sistematización da innovación.
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e as propostas elaboradas pola comisión de valoración prevista no artigo 8 da orde da convocatoria, esta consellería
RESOLVE:
Primeiro.-Concederlles as axudas para a mobilización, dinamización e sistematización da innovación (procedemento IN828A) aos beneficiarios que se relacionan no anexo I desta resolución, nas contías que se sinalan, que supoñen un total de 1.438.875,66 euros para o ano 2007.
Segundo.-Propoñer como reservas as solicitudes que acadaron unha puntuación total inferior a 42 dun máximo de 100 puntos, e que se recollen no anexo II. A súa concesión queda condicionada a que se produzan baixas nas subvencións concedidas e adxudicaranse por orde de puntuación.
Terceiro.-Aquelas axudas para as cales no anexo correspondente se recolle SI na columna Feder están cofinanciadas nun 75% con fondos Feder.
Cuarto.-Para poder percibir as axudas, os beneficiarios deberán presentar, na data límite do 17 de decembro de 2007, a documentación indicada no artigo 16 do anexo I da Orde do 17 de setembro de 2007.
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de novembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "24300D009P019.PDF"
RESOLUCIÓN do 21 de  novembro de 2007 pola que se ordena publicar a decisión do xurado do premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 18/12/2007

Por Orde do 3 de abril de 2007 (DOG nº 81, do xoves 26 de abril) convocouse o premio Elías Valiña ao esforzó revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así á conservación, recuperación, coñecemento e divulgación do seu patrimonio histórico, relixioso e cultural.
O artigo 4 da citada orde establece que o premio será outorgado por un xurado presidido pola conselleira de Cultura e Deporte ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados pola conselleira de Cultura e Deporte entre persoas de recoñecido prestixio na materia, a institución, asociación cultural, padroado ou fundación que resultase gañador na anterior convocatoria e os presidentes das entidades inscritas no Rexistro de Entidades de Promoción do Camiño de Santiago cos números 44, 45, 46 e 47, que serán subtituídos o próximo ano polos catro seguintes, e así sucesivamente ata rotaren todos.
Por todo isto,
RESOLVO:
Ordeno publicar a decisión do xurado do premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 17 de novembro de 2007, acordou conceder o premio Elías Valiña ao esforzo revitalizador e promocional do Camiño de Santiago, ao proxecto presentado pola Asociación de Amigos del Camino de Santiago de Astorga y Comarca.
Santiago de Compostela, 21 de novembro de 2007.
Ánxela Bugallo Rodíguez
Conselleira de Cultura e Deporte
RESOLUCIÓN do 10 de decembro de 2007, do tribunal designado para cualificar as probas para a obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril, convocadas por Resolución do 7 de febreiro de 2007, da Dirección Xeral de Transportes (Diario Oficial de Galicia número 88, do 8 de maio), pola que se elevan a definitivas as relacións provisorias de aprobados e suspensos.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 18/12/2007

Mediante Resolución do 7 de febreiro de 2007, da Dirección Xeral de Transportes, convocáronse probas para a obtención e renovación do certificado CE de conselleiros de seguranza para o transporte de mercadorías perigosas por estrada e por ferrocarril. Con data do 7 de novembro de 2007 publicáronse as relacións provisorias de aprobados e suspensos.
Unha vez transcorrido o prazo establecido para presentar as correspondentes reclamacións, e examinadas estas, o tribunal cualificador adoptou o seguinte acordo:
Primeiro.-Elevar a definitivas as relacións provisorias de aprobados e suspensos.
Segundo.-Expoñer as ditas relacións nos servizos centrais da Consellería de Política Territorial, Obras Públicas e Transportes, nos servizos provinciais de transportes e nas delegacións provinciais da citada consellería.
Terceiro.-Que se publique esta resolución no Diario Oficial de Galicia.
Contra esta resolución pode interpoñerse recurso de alzada ante a directora xeral de Transportes da Consellería de Política Territorial, Obras Públicas e Transportes, no prazo dun mes contado a partir do día seguinte ao da súa publicación no Diario Oficial de Galicia. Transcorridos tres meses desde a presentación do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 10 de decembro de 2007.
Xosé Lluis Fernández Suárez
Presidente do tribunal
RESOLUCIÓN do 17 de decembro de 2007 pola que se publica a concesión de premios, a teses de doutoramento e traballos de investigación realizados no eido do consumo, convocados pola Resolución do 4 de setembro de 2007.
INSTITUTO GALEGO DE CONSUMO — III. OUTRAS DISPOSICIÓNS — 24/12/2007

Por Resolución do 4 de setembro de 2007 (DOG nº 178, do xoves 13 de setembro ), o Instituto Galego de Consumo convocou un concurso de premios dirixido a premiar as teses de doutoramento e traballos de investigación realizados no eido do consumo. Vista a proposta do xurado, efectuada segundo o disposto no artigo 12 da Resolución do 4 de setembro de 2007,
RESOLVO:
Facer pública a concesión dos premios ás teses de doutoramento e traballos de investigación presentados conforme a Resolución do 4 de setembro de 2007 que se relacionan no anexo desta resolución.
Santiago de Compostela, 17 de decembro de 2007.
Emilio Nogueira Moure
Presidente do Instituto Galego de Consumo
ANEXO
-Modalidade A: teses de doutoramento.
Primeiro premio:
Título: Development of laser-induced fluorescence methods as a powerful tool for chromatographic analysis in food safety.
Autor: Xesús Feás Sánchez.
Dotación: 3.000 euros.
Accésits:
Título: Cryptosporidium en moluscos bivalvos.
Autor: Hipólito Gómez Couso.
Dotación: 1.000 euros.
Título: Desarrollo de metodologías para la determinación de metales en miel mediante ETAAS y estudio quimiométrico de su empleo como bioindicador.
Autor: Juan Carlos Rodríguez García.
Dotación: 1.000 euros.
-Modalidade B: traballos de investigación.
Primeiro premio:
Título: Imos á publicidade. Elaboración dun material educativo audiovisual para a identificación de contravalores na publicidade de televisión.
Autora: Marta María Moro Rodríguez.
Dotación: 3.000 euros.
Accésits:
Título: Estudo de polifenoles en viños brancos galegos e determinación da súa actividade antioxidante.
Autora: Ana Rodríguez Bernaldo de Quirós.
Dotación: 1.000 euros.
Título: Valoración analítica do cefalotórax do cangrexo vermello (Chinocetes opilio) para o seu aproveitamento en pensos destinados á acuicultura.
Autora: María Vilasoa Martínez.
Dotación: 1.000 euros.
RESOLUCIÓN do 8 de novembro de 2007, da Dirección Xeral de Conservación da Natureza, pola que se lles dá publicidade aos beneficiarios das axudas concedidas ao abeiro da Orde do 30 de marzo de 2007 pola que se establecen e regulan axudas para a conservación e recuperación das poboacións de coello de monte autóctono.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 24/12/2007

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 12 da Orde do 30 de marzo de 2007 pola que se establecen e regulan axudas para a conservación e recuperación das poboacións de coello de monte autóctono, procédese pola presente resolución á publicación do extracto das axudas outorgadas pola Consellería de Medio Ambiente e Desenvolvemento Sostible, ao abeiro da Orde do 30 de marzo de 2007 pola que se establecen e regulan axudas para a conservación e recuperación das poboacións de coello de monte autóctono.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2007, o seguinte:
a) Norma reguladora da convocatoria: Orde do 30 de marzo de 2007 pola que se establecen e regulan axudas para a conservación e recuperación das poboacións de coello de monte autóctono.
b) Aplicación orzamentaria: 15.02.541B.781.0.
c) Crédito orzamentario: 160.000 .
d) Destinatarios: titulares de terreos cinexeticamente ordenados de carácter societario.
e) Beneficiarios, importe e finalidade das axudas: no anexo.
Santiago de Compostela, 8 de novembro de 2007.
Xosé Benito Reza Rodríguez
Director xeral de Conservación da Natureza
Ver referencia pdf "24700D010P058.PDF"
INSTITUTO GALEGO DE CONSUMO
INSTRUCIÓN 1/2007, do 17 de decembro, sobre as normas de dereito positivo susceptibles de ser obxecto dos exercicios correspondentes á fase de oposición dos procesos selectivos convocados en aplicación do Decreto 65/2007, do 12 de abril, polo que se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/12/2007

En virtude das ordes da Consellería de Presidencia, Administracións Públicas e Xustiza do 11 de setembro de 2007 (DOG nº 177, do 12 de setembro), e do 4 de outubro (DOG nº 195, do 8 de outubro), convocáronse os procesos selectivos para o ingreso pola quenda de promoción interna nos corpos administrativo, superior, de xestión e auxiliar da Xunta de Galicia, grupos C, A, B e D respectivamente.
Co obxecto de reforzar no desenvolvemento destes procesos selectivos a transparencia que o artigo 1 da Lei 7/2007, do 12 de abril, do Estatuto básico do empregado público reflicte como fundamento de actuación e o artigo 55.2º como un dos principios reitores do acceso ao emprego público, e ao abeiro dos artigos 21 e 114 da Lei 30/1992, do 26 de novembro, de réxime xurídico das administracións públicas e do procedemento administrativo común, que dispoñen, respectivamente, que os órganos administrativos poderán dirixir as actividades dos seus órganos xerarquicamente dependentes mediante instrucións e ordes de servizo; que cando unha disposición específica así o estableza ou se considere conveniente por razón dos destinatarios ou dos efectos que se poidan producir, as instrucións e ordes de servizo publicaranse no xornal oficial que corresponda; e que os tribunais e órganos de selección do persoal ao servizo das administracións públicas e calquera outro que, no seo destas, actúen con
autonomía funcional, se considerarán dependentes do órgano a que estean adscritos ou, na súa falta, do que nomee o seu presidente, para o seu coñecemento e inmediata aplicación,
DISPOÑO:
Que os órganos de selección encargados de cualificar os procesos selectivos para o ingreso pola quenda de promoción interna nos corpos administrativo, superior, de xestión e auxiliar da Xunta de Galicia, grupos C, A, B e D, convocados polas ordes do 11 de setembro e 4 de outubro, deberán ter en conta na confección dos exercicios correspondentes á fase de oposición as normas de dereito positivo relacionadas coas materias contidas nos programas que rexen nos ditos procesos que estivesen vixentes no momento da publicación das súas respectivas ordes de convocatoria no Diario Oficial de Galicia.
Santiago de Compostela, 17 de decembro de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 18 de decembro de 2007 pola que se amplía o prazo de presentación da xustificación das axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2007

Por Orde do 18 de setembro de 2007 (publicada no DOG nº 186, do 25 de setembro), e posterior corrección de erros publicada no DOG nº 190, do 1 de outubro, establecéronse as bases e convocáronse axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2007-2008.
O artigo 10.3º da citada orde establece que a xustificación dos gastos polo beneficiario deberá ser presentada antes do día 7 de decembro de 2007.
As demoras producidas na tramitación administrativa do expediente obrigan a ampliar o prazo de presentación dos citados xustificantes de gasto.
Polo exposto e no uso das facultades que teño atribuídas pola Orde do 26 de agosto de 2005, sobre delegación de competencias en órganos da Consellería de Educación e Ordenación Universitaria,
DISPOÑO:
Primeiro.-Ampliar o prazo de presentación sinalado no artigo 10.3º da Orde do 18 de setembro de 2007, ata o día 27 de decembro de 2007.
Santiago de Compostela, 18 de decembro de 2007.
Laura Sánchez Piñón
Conselleira de Educación e Ordenación Universitaria
RESOLUCIÓN do 28 de novembro de 2007 pola que se procede á publicación das subvencións concedidas, en virtude da Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/12/2007

De conformidade co disposto no artigo 15 da Lei 9/2007, do 13 de xuño, de subvencións de Galicia e, no artigo 10 da Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2007, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos cales se lles concede a subvención para a realización dos programas previstos no artigo 5 da Resolución do 18 de xullo.
Norma reguladora: Resolución do 18 de xullo de 2007 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2007 (DOG nº 144, do 26 de xullo).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2007.
Crédito orzamentario: 1.171.241  na aplicación orzamentaria 04.50.312C.460.0.
Entidades locais beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética:
Ver referencia pdf "24700D002P008.PDF"
Santiago de Compostela, 28 de novembro de 2007.
Gumersindo Guinarte Cabada Manuel Luis Rodríguez González
Secretario xeral	 Secretario xeral
da Presidencia	 de Emigración
DECRETO 236/2007, do 5 de decembro, polo que se crea o Centro Social de Cangas, no concello de Cangas, Pontevedra.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/12/2007

O artigo 27.23º do Estatuto de autonomía para Galicia, en concordancia co artigo 148.1º 20 da Constitución española, establece a competencia exclusiva da comunidade autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servizos sociais, pola que se ordenan e regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención, primaria e especializada.
A dita norma veu regular os servizos sociais de atención primaria e especializada dirixidos a toda a poboación, e establece determinados programas e equipamentos, entre os que figuran os centros sociais de uso polivalente, encamiñados ao desenvolvemento de programas dirixidos á poboación dun ámbito territorial determinado.
En desenvolvemento da lei, e co fin de garantir a axeitada prestación dos servizos, acreditar a calidade da atención e recoñecer os dereitos e deberes dos usuarios, aprobouse o Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais, así como para o inicio ou cesamento das súas actividades, especificando os requisitos xerais que eles deben cumprir.
Neste senso, segundo o disposto no artigo 29 da Lei 4/1993, de servizos sociais e o artigo 6 do Decreto 143/2007, para a creación de centros de servizos sociais propios da Administración autonómica, será necesaria unha norma con rango de decreto.
Por todo o anterior, e facendo uso das facultades que me confire a Lei 1/1983, do 22 de febreiro, de normas reguladoras da Xunta e da súa presidencia, modificada polas leis 11/1988, do 20 de outubro, 2/2007, do 28 de marzo e 12/2007, do 27 de xullo, por proposta do vicepresidente da Igualdade e do Benestar da Xunta de Galicia e logo de deliberación do Consello da Xunta de Galicia, na súa reunión do día cinco de decembro de dous mil sete,
DISPOÑO:
Artigo único.
Crear o Centro Social de Cangas, situado na rúa Baiona, esquina Antonio Nores, do concello de Cangas (Pontevedra).
Disposicións derradeiras
Primeira.-Autorízase o vicepresidente da Igualdade e do Benestar para o desenvolvemento e execución deste decreto.
Segunda.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, cinco de decembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade do Benestar
CORRECCIÓN de erros.-Orde do 14 de agosto de 2007 pola que se regula o procedemento de integración do persoal da Fundación Pública Instituto Galego de Oftalmoloxía.
CONSELLERÍA DE SANIDADE — III. OUTRAS DISPOSICIÓNS — 21/12/2007

Advertido erro na citada orde, publicada no Diario Oficial de Galicia número 164, do 24 de agosto de 2007, cómpre facer a oportuna corrección:
Na páxina 14.263, no anexo I, onde di:
Ver referencia pdf "24600D008P030.PDF"
ORDE do 17 de decembro de 2007 pola que se amplía a dotación orzamentaria da do 19 de febreiro pola que se establecen as compensacións complementarias pola aplicación de programas de erradicación de enfermidades dos animais.
CONSELLERÍA DO MEDIO RURAL — III. OUTRAS DISPOSICIÓNS — 21/12/2007

A orde da Consellería do Medio Rural do 19 de febreiro de 2007 (DOG nº 43, do 1 de marzo) establece as compensacións complementarias pola aplicación de programas de erradicación de enfermidades dos animais.
No seu artigo 5 precísanse as aplicacións orzamentarias e o importe económico previsto para o financiamento das ditas axudas e sinálase que as dotacións iniciais se poderán incrementar, de ser procedente, tramitando o expediente de ampliación de crédito oportuno.
Co obxecto de poder amparar todas as solicitudes de axuda, e posto que a dotación inicial resulta insuficiente, tramítanse os correspondentes expedientes de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire o artigo 14 da Lei 9/2007, do 13 de xuño, de subvencións de Galicia, e a Lei 1/1983, reguladora da Xunta e da súa presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 19 de febreiro de 2007 (Diario Oficial de Galicia nº 43, do 1 de marzo), que establece as compensacións complementarias pola aplicación de programas de erradicación de enfermidades dos animais.
2. O incremento da dotación será de 143.000 euros, con cargo á aplicación orzamentaria 2007.11.03.713-E.770.3 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 19 de febreiro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de decembro de 2007.
Alfredo Suárez Canal
Conselleiro do Medio Rural
RESOLUCIÓN do 17 de decembro de 2007 pola que se adxudican as axudas para a consolidación e estruturación de unidades de investigación competitivas do sistema galego de I+D+I do ano 2007, convocadas por Orde do 3 de outubro de 2007 (Diario Oficial de Galicia número 200, do 16 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/12/2007

Por Orde do 3 de outubro de 2007 (DOG do 16 de outubro), convocáronse as axudas para a consolidación e estruturación de unidades de investigación competitivas do sistema galego de I+D+I do ano 2007.
De conformidade co disposto no artigo 12 da Orde do 3 de outubro (DOG do 16 de outubro), vista a proposta de resolución formulada pola comisión de valoración a través da Dirección Xeral de Investigación, Desenvolvemento e Innovación, esta consellería
RESOLVE:
Primeiro.-De acordo co previsto no artigo 2 da orde de convocatoria, modifícanse os créditos asignados ás seguintes aplicacións orzamentarias, incrementando estes nas contías que se indican:
-Aplicación orzamentaria
10.02.561B.744.0: 1.200.000 euros.
-Aplicación orzamentaria
10.02.561A.740.0: 200.000 euros.
-Aplicación orzamentaria
10.02.561A.781.0: 880.226 euros.
Segundo.-Conceder as axudas para a consolidación e a estruturación de unidades de investigación competitivas aos beneficiarios que se relacionan no anexo I desta resolución, na contía que se sinala en cada caso.
Terceiro.-Excluír aos solicitantes que se relacionan no anexo II desta resolución, polas causas que se indican.
Cuarto.-Para poder percibir as axudas será preciso presentar a documentación indicada nos artigos 17.3º e 18 da Orde do 3 de outubro de 2007 (DOG nº 200, do 16 de outubro). O prazo para que a dita documentación sexa presentada na Dirección Xeral de Investigación, Desenvolvemento e Innovación remata o 26 de decembro de 2007.
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde de convocatoria suporá a perda do dereito a percibir a subvención correspondente.
Sétimo.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de decembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "24600D005P026.PDF"
ORDE do 17 de decembro de 2007 pola que se amplía a dotación orzamentaria da do 10 de maio, pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 21/12/2007

A Orde do 10 de maio de 2007 (DOG nº 93, do 15 de maio), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2007, no seu artigo 16 relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.- Amplíase a dotación orzamentaria que se establece na Orde do 10 de maio de 2007 (DOG nº 93, do 15 de maio) , pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2007.
Segundo.-O incremento da dotación para o exercicio 2007 será de 6.224.619,25 euros, con cargo á aplicación orzamentaria 11.03.713C.770.2 dos orzamentos da Comunidade Autónoma de Galicia para o ano 2007.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 10 de maio de 2007.
Santiago de Compostela, 17 de decembro de 2007.
Alfredo Suárez Canal
Conselleiro do Medio Rural
RESOLUCIÓN do 12 de decembro de 2007, da Dirección Xeral de Ordenación e Innovación Educativa, pola que se seleccionan os centros desta comunidade autónoma que participarán na actividade de escolas viaxeiras no ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/12/2007

Pola Orde do 1 de outubro de 2007 (DOG do 23 de outubro) a Consellería de Educación e Ordenación Universitaria convocou axudas para a realización de actividades de escolas viaxeiras durante o ano 2008.
Efectuada a valoración de solicitudes polas comisións provinciais previstas no punto 8 da devandita orde e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Seleccionar os centros para participar na actividade de escolas viaxeiras que se sinalan no anexo que se achega con esta resolución.
Santiago de Compostela, 12 de decembro de 2007.
Mª José Pérez Mariño
Directora xeral de Ordenación e Innovación Educativa
ANEXO
Ver referencia pdf "24600D003P018.PDF"
RESOLUCIÓN do 28 de novembro de 2007, da Secretaría Xeral de Emigración, pola que se procede á publicación das subvencións concedidas en virtude da Resolución do 16 de xullo de 2007 pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes, e se procede á súa convocatoria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/12/2007

De conformidade co establecido no artigo 15 da Lei 9/2007, do 13 de xuño, de subvencións de Galicia, e de acordo co disposto no artigo 9.1º da Resolución do 16 de xullo de 2007, da Secretaría Xeral de Emigración, pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes e se procede á súa convocatoria , por esta resolución procédese á publicación das axudas concedidas ao abeiro da devandita resolución de convocatoria.
Finalidade da axuda: estas axudas teñen como finalidade promover a mellora da cualificación profesional e facilitar a incorporación ao mercado de traballo das persoas retornadas e inmigrantes, mediante o financiamento de accións formativas que teñan unha clara conexión co emprego e a inserción laboral, desenvolvidos por organizacións empresariais, profesionais ou sindicais, ou por asociacións sen fins de lucro que teñan vinculación co emprego e as migracións.
Norma reguladora: Resolución do 16 de xullo de 2007, da Secretaría Xeral de Emigración, pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes e se procede á súa convocatoria (Diario Oficial de Galicia nº 139, do 18 de xullo).
Aplicación orzamentaria: 04.50.312C.481.0.
Crédito orzamentario: 200.000 .
Relación das entidades beneficiarias e do importe da axuda concedida a cada unha delas, por orde alfabética: figura no anexo que forma parte integrante desta resolución.
Santiago de Compostela, 28 de novembro de 2007.
Manuel Luis Rodríguez González
Secretario xeral de Emigración
Ver referencia pdf "24600D002P018.PDF"
RESOLUCIÓN do 18 de decembro de 2007 pola que se prorroga o prazo de presentación de solicitudes establecido nas bases reguladoras das axudas do Instituto Galego de Promoción Económica para o apoio financeiro aos establecementos turísticos, hostalaría e comercio retallista nas comarcas de Ferrol, Eume e Ortegal.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2007

Mediante a Resolución do 1 de outubro de 2007 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape para o apoio financeiro aos establecementos turísticos, hostalaría e comercio retallista nas comarcas de Ferrol, Eume e Ortegal, instrumentadas mediante o convenio de colaboración subscrito entre o Igape, as entidades financeiras e as sociedades de garantía recíproca adheridas (Diario Oficial de Galicia nº 194, do 5 de outubro de 2007).
No texto destas bases establecíase ata o 31 de decembro de 2007 o prazo de presentación de solicitudes. Unha vez divulgadas estas axudas entre os colectivos que desenvolven as actividades subvencionables, considérase que os potenciais beneficiarios requiren de máis tempo para a maduración dos proxectos e, consecuentemente, de máis prazo para obter o financiamento axeitado destes.
Polo que antecede, en virtude das facultades que teño conferidas,
RESOLVO:
Facer pública a ampliación do prazo de presentación de solicitudes de axuda establecido no artigo 19 das bases reguladoras das axudas do Igape para o apoio financeiro aos establecementos turísticos, hostalaría e comercio retallista nas comarcas de Ferrol, Eume e Ortegal, ata o 30 de decembro de 2008.
Santiago de Compostela, 18 de decembro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 29 de novembro de 2007 pola que se fai pública a concesión de axudas e subvencións dirixidas a fomentar en Galicia a realización e difusión de estudos e investigacións relacionados coas mulleres, convocadas pola Orde do 7 de xuño de 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 26/12/2007

A orde da Vicepresidencia da Igualdade e do Benestar do 7 de xuño de 2007 (DOG do 29 de xuño) aproba as bases que rexerán a convocatoria pública de axudas e subvencións dirixidas a fomentar en Galicia a realización e difusión de estudos e investigacións relacionados coas mulleres, convocadas pola Orde do 7 de xuño de 2007.
O artigo 18.1º da Lei 38/2003, do 17 de novembro, xeral de subvencións, establece a obrigatoriedade de publicación no diario oficial correspondente das subvencións concedidas con expresión da convocatoria, o programa e o crédito orzamentario a que se imputan, beneficiario, cantidade concedida e finalidade ou finalidades da subvención.
De acordo co anteriormente exposto, tendo en conta a proposta da comisión de selección prevista no artigo 8 das bases da convocatoria, esta secretaría
RESOLVE:
Ordenar a publicación no Diario Oficial de Galicia da relación de beneficiarias/os das axudas e subvencións concedidas ao abeiro desa orde. Esta relación achégase nos anexos I a V.
Convocatoria: Orde do 7 de xuño de 2007 pola que se aproban as bases reguladoras e se procede á convocatoria pública de axudas e subvencións dirixidas a fomentar en Galicia a realización e difusión de estudos e investigacións relacionados coas mulleres.
Crédito orzamentario: 153.000 imputables á aplicación orzamentaria 05.20.313D.481.0 e 99.000 euros con cargo á aplicación orzamentaria 05.20.313D.444.0.
Santiago Compostela, 29 de novembro de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "24800D002P030.PDF"
RESOLUCIÓN do 21 de novembro de 2007, da Dirección Xeral de Desenvolvemento Sostible, pola que se lles dá publicidade aos premios concedidos ao abeiro da Orde do 28 de xuño de 2007 pola que se establecen as bases e se convoca a I edición dos Premios Galicia á Pequena e Mediana Empresa Sustentable (Diario Oficial de Galicia número 148, do 1 de agosto de 2007).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 27/12/2007

De conformidade co establecido nos artigos 18 da Lei 38/2003, do 17 de novembro, xeral de subvencións, artigo 15 da Lei 9/2007, do 13 de xuño, de subvencións de Galicia, e segundo a base novena da Orde do 28 de xuño de 2007 pola que se establecen as bases e se convoca a I edición dos Premios Galicia á Pequena e Mediana Empresa Sustentable, disponse a publicación no Diario Oficial de Galicia da resolución deste procedemento.
Obxecto dos premios: premiar a implementación do desenvolvemento sostible no ámbito da pequena e mediana empresa de Galicia, amosando unha mellora para o ambiente e para o contorno en xeral.
Norma reguladora: Orde do 28 de xuño de 2007 pola que se establecen as bases e se convoca a I edición dos Premios Galicia á Pequena e Mediana Empresa Sustentable.
Premios establecidos:
1º Premio: dotado de 5.000 euros e o galardón Galicia á PEME Sustentable.
2º Premio: dotado de 3.000 euros e o galardón Galicia á PEME Sustentable.
3er Premio: dotado de 2.000 euros e o galardón Galicia á PEME Sustentable.
Pemes galardoadas:
1º Premio: Galopín Parques, S.L.
2º Premio: declarado deserto.
3er Premio: declarado deserto.
Aplicación orzamentaria: 15.04.541E.770.1.
Crédito orzamentario: 10.000 .
Santiago de Compostela, 21 de novembro de 2007.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 20 de decembro de 2007 pola que se amplía o prazo de presentación da xustificación de axudas para implantar accións que potencien o ensino en lingua galega no segundo ciclo de educación infantil en centros privados concertados da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/12/2007

A Orde do 5 de outubro de 2007 convocou axudas para implantar accións que potencien o ensino en lingua galega no segundo ciclo de educación infantil en centros privados concertados da Comunidade Autónoma de Galicia.
O artigo 12 da citada orde establece que a xustificación de gastos polos beneficiarios debe ser presentada antes do día 7 de decembro de 2007.
As demoras producidas na tramitación administrativa do expediente obrigan a ampliar o prazo de presentación dos citados xustificantes de gasto.
Polo exposto e no uso das facultades que teño atribuídas pola Orde do 26 de agosto de 2005, sobre delegación de competencias en órganos da Consellería de Educación e Ordenación Universitaria,
DISPOÑO:
Primeiro.-Ampliar o prazo de presentación sinalado no artigo 12 da Orde do 5 de outubro de 2007 ata o día 28 de decembro.
Santiago de Compostela, 20 de decembro de 2007.
Laura Sánchez Piñón
Conselleira de Educación e Ordenación Universitaria
ORDE do 23 de novembro de 2007 pola que se fai pública a ampliación do importe existente para a concesión de subvencións públicas mediante contratos programa para a formación de persoas traballadoras ocupadas na Comunidade Autónoma de Galicia para 2007, convocadas pola Orde do 6 de agosto de 2007.
CONSELLERÍA DE TRABALLO — III. OUTRAS DISPOSICIÓNS — 04/12/2007

A Orde do 6 de agosto de 2007 (DOG nº 160, do 20 de agosto), establece na súa disposición adicional segunda que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 6 de agosto de 2007, coa finalidade de facérllelas chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 6 de agosto de 2007, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323B.481.0 polo importe de 858.927 euros, código proxecto 200700656.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 23 de novembro de 2007.
Ricardo Jacinto Varela Sánchez
Conselleiro de Traballo
ORDE do 23 de novembro de 2007 pola que se fai pública a ampliación do importe existente para a concesión de subvencións públicas destinadas á realización de accións complementarias e de acompañamento á formación, na Comunidade Autónoma de Galicia para 2007, convocadas pola Orde do 6 de agosto de 2007.
CONSELLERÍA DE TRABALLO — III. OUTRAS DISPOSICIÓNS — 04/12/2007

A Orde do 6 de agosto de 2007 (DOG nº 156, do 13 de agosto), establece na súa disposición adicional cuarta que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 6 de agosto de 2007, coa finalidade de facérlleslas chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 6 de agosto de 2007, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323B.481.0 polo importe de 267.332,36 euros, código proxecto 200400519.
16.03.323B.481.0 polo importe de 1.069.151,78 euros, código proxecto 200700656.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 23 de novembro de 2007.
Ricardo Jacinto Varela Sánchez
Conselleiro de Traballo